CELEX: 52021DP0117
Language: el
Date: 2021-04-27 00:00:00
Title: Απόφαση του Ευρωπαϊκού Κοινοβουλίου της 27ης Απριλίου 2021 σχετικά με το αίτημα για την άρση της ασυλίας του Zdzisław Krasnodębski (2020/2224(IMM))

15.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 506/121
            
         
      P9_TA(2021)0117
      Αίτημα για την άρση της ασυλίας του Zdzisław Krasnodębski χ
      Απόφαση του Ευρωπαϊκού Κοινοβουλίου της 27ης Απριλίου 2021 σχετικά με το αίτημα για την άρση της ασυλίας του Zdzisław Krasnodębski (2020/2224(IMM))
      (2021/C 506/19)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη το αίτημα για την άρση της ασυλίας του Zdzisław Krasnodębski, που διαβίβασε ο πρόεδρος του ποινικού τμήματος X του πρωτοδικείου της περιφέρειας Warszawa-Śródmieścieστις της Βαρσοβίας, στις 9 Σεπτεμβρίου 2020, σε συνάρτηση με κατ’ έγκληση κινηθείσα εναντίον του ποινική διαδικασία, και η οποία ανακοινώθηκε στην ολομέλεια στις 22 Οκτωβρίου 2020,
               
            
                  —
               
               
                  έχοντας ακούσει τον Zdzisław Krasnodębski, σύμφωνα με το άρθρο 9 παράγραφος 6 του Κανονισμού του,
               
            
                  —
               
               
                  έχοντας υπόψη τα άρθρα 8 και 9 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, καθώς και το άρθρο 6 παράγραφος 2 της Πράξης της 20ής Σεπτεμβρίου 1976 περί της εκλογής των μελών του Ευρωπαϊκού Κοινοβουλίου με άμεση και καθολική ψηφοφορία,
               
            
                  —
               
               
                  έχοντας υπόψη τις αποφάσεις που εξέδωσε το Δικαστήριο της Ευρωπαϊκής Ένωσης στις 21 Οκτωβρίου 2008, 19 Μαρτίου 2010, 6 Σεπτεμβρίου 2011, 17 Ιανουαρίου 2013, και 19 Δεκεμβρίου 2019 (1),
               
            
                  —
               
               
                  έχοντας υπόψη το άρθρο 105 παράγραφοι 2 και 5 του Συντάγματος της Δημοκρατίας της Πολωνίας,
               
            
                  —
               
               
                  έχοντας υπόψη το άρθρο 5 παράγραφος 2, το άρθρο 6 παράγραφος 1 και το άρθρο 9 του Κανονισμού του,
               
            
                  —
               
               
                  έχοντας υπόψη την έκθεση της Επιτροπής Νομικών Θεμάτων (A9-0132/2021),
               
            
                  Α.
               
               
                  λαμβάνοντας υπόψη ότι ο πρόεδρος του ποινικού τμήματος X του πρωτοδικείου της περιφέρειας Warszawa-Śródmieście της Πολωνίας διαβίβασε στις 23 Ιανουαρίου 2020 αίτημα άρσης της ασυλίας του Zdzisław Krasnodębski που του είχε υποβληθεί, κατόπιν έγκλησης ιδιώτη, λόγω ορισμένων δηλώσεων στις οποίες προέβη ο Zdzisław Krasnodębski κατά τη διάρκεια ραδιοφωνικής του συνέντευξης την 1η Φεβρουαρίου 2019· λαμβάνοντας υπόψη ότι το ποινικό τμήμα Χ του πρωτοδικείου της περιφέρειας Warszawa-Śródmieście ενημερώθηκε στις 19 Φεβρουαρίου 2020 ότι το ζήτημα της αρμοδιότητας της αρχής είναι σύμφωνα με το άρθρο 9 παράγραφοι 1 και 12 του Κανονισμού αμφισβητούμενο, γεγονός που επηρεάζει το παραδεκτό της αίτησης· λαμβάνοντας υπόψη ότι το δικαστήριο ζήτησε στις 18 Μαΐου 2020 διευκρινίσεις από την Γενική Εισαγγελία, η οποία στις 8 Σεπτεμβρίου 2020 εξέφρασε την άποψη ότι σε υπόθεση έγκλησης χωρίς εισαγγελική παρέμβαση, αρμόδια αρχή για τη διαβίβαση της αίτησης του εγκαλούντος περί άρσης της ασυλίας είναι, σύμφωνα με το άρθρο 9 παράγραφοι 1 και 12 του Κανονισμού του Ευρωπαϊκού Κοινοβουλίου» το δικαστήριο και ότι η έννοια της «αρμόδιας αρχής» πρέπει να ερμηνεύεται υπό το φως του άρθρου 9 παράγραφος 12 του Κανονισμού· λαμβάνοντας υπόψη ότι το αίτημα άρσης της ασυλίας διαβιβάστηκε από τις δικαστικές αρχές σύμφωνα με το άρθρο 9 παράγραφος 12 του Κανονισμού, και λαμβάνοντας υπόψη ότι βάσει του άρθρου 9 παράγραφος 1 του Κανονισμού κάθε αίτημα για την άρση της ασυλίας πρέπει να υποβάλλεται από «αρμόδια αρχή κράτους μέλους», οι δύο δε αυτές έννοιες δεν είναι ταυτόσημες·
               
            
                  Β.
               
               
                  λαμβάνοντας υπόψη ότι η έγκληση κατά του Zdzisław Krasnodębski κατατέθηκε αρχικά στο πρωτοδικείο της περιφέρειας Kraków-Krowodrza στις 6 Μαΐου 2019· λαμβάνοντας υπόψη ότι το εν λόγω δικαστήριο στις 18 Οκτωβρίου 2019, ενεργώντας αυτεπαγγέλτως, αφού διαπίστωσε ότι η συνέντευξη στην οποία συμμετείχε ο Zdzisław Krasnodębski είχε ηχογραφηθεί σε ραδιοφωνικό σταθμό στη Βαρσοβία και όχι στην Κρακοβία, έκρινε εαυτό αναρμόδιο να εκδικάσει την διαφορά και παρέπεμψε την υπόθεση στο πρωτοδικείο της περιφέρειας Warszsawa-Śródmieście, στη Βαρσοβία·
               
            
                  Γ.
               
               
                  λαμβάνοντας υπόψη ότι την 1η Φεβρουαρίου 2019, κατά την διάρκεια συνέντευξης σε πρωινό ραδιοφωνικό πρόγραμμα, ο Zdzisław Krasnodębski αναφέρθηκε στον εγκαλούντα, χαρακτηρίζοντάς τον «άσημο δικηγόρο» και «κακοποιό» και ισχυριζόμενος ότι ο τελευταίος «εκτοξεύει κατηγορίες προς πάσα κατεύθυνση»·
               
            
                  Δ.
               
               
                  λαμβάνοντας υπόψη ότι ο Zdzisław Krasnodębski κατηγορείται ότι με τις εκφράσεις αυτές φέρεται να δυσφήμισε τον εγκαλούντα, ο οποίος έχει ως εκ τούτου στερηθείτην οφειλόμενη στο πρόσωπό του για την άσκηση της επαγγελματικής του δραστηριότητας εμπιστοσύνη και έχει υποστεί δημόσιο διασυρμό, αδίκημα που διώκεται κατ’ έγκληση σύμφωνα με το άρθρο 212 παράγραφος 2 του πολωνικού ποινικού κώδικα·
               
            
                  Ε.
               
               
                  λαμβάνοντας υπόψη ότι το άρθρο 8 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης ορίζει ότι τα μέλη του Ευρωπαϊκού Κοινοβουλίου δεν υπόκεινται σε έρευνα, κράτηση ή δίωξη για γνώμη ή ψήφο δοθείσα κατά την άσκηση των καθηκόντων τους·
               
            
                  ΣΤ.
               
               
                  λαμβάνοντας υπόψη ότι το άρθρο 9 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης ορίζει ότι οι βουλευτές του Ευρωπαϊκού Κοινοβουλίου απολαύουν, εντός της επικρατείας των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους·
               
            
                  Ζ.
               
               
                  λαμβάνοντας υπόψη ότι, σύμφωνα με το άρθρο 105 παράγραφοι 2 και 5 του πολωνικού Συντάγματος, από την ημέρα που ανακοινώνονται τα αποτελέσματα των εκλογών έως την ημέρα που λήγει η θητεία τους, οι βουλευτές δεν διώκονται ποινικά, ούτε κρατούνται ούτε συλλαμβάνονται χωρίς την συγκατάθεση του Sejm (Κάτω Βουλή), εκτός από τις περιπτώσεις αυτοφώρου εγκλήματος και εφόσον η κράτησή τους είναι αναγκαία για να διασφαλιστεί η ομαλή διεξαγωγή της διαδικασίας·
               
            
                  Η.
               
               
                  λαμβάνοντας υπόψη ότι οι φερόμενες πράξεις δεν συνδέονται με γνώμη εκφρασθείσα ή ψήφο δοθείσα από τον Zdzisław Krasnodębski κατά την άσκηση των καθηκόντων του υπό την έννοια του άρθρου 8 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης·
               
            
                  Θ.
               
               
                  λαμβάνοντας υπόψη ότι εν προκειμένω το Κοινοβούλιο δεν έχει διαπιστώσει ύπαρξη fumus persecutionis, δηλαδή πραγματικών περιστατικών από τα οποία να συνάγεται πως η δίωξη ασκείται με σκοπό να παρακωλυθεί η πολιτική δραστηριότητατου Zdzisław Krasnodębski ως μέλους του Ευρωπαϊκού Κοινοβουλίου·
               
            
                  Ι.
               
               
                  λαμβάνοντας υπόψη, αφενός, ότι το Κοινοβούλιο δεν αποτελεί Δικαστήριο και, αφετέρου, ότι ο βουλευτής δεν μπορεί, στο πλαίσιο διαδικασίας άρσης ασυλίας, να θεωρείται «κατηγορούμενος» (2)·
               
            
                  ΙΑ.
               
               
                  λαμβάνοντας υπόψη ότι σκοπός της ασυλίας είναι να προστατεύονται τόσο το Κοινοβούλιο όσο και τα μέλη του από διώξεις σε συνάρτηση με ασκούμενες στο πλαίσιο των κοινοβουλευτικών τους καθηκόντων δραστηριότητες, άρρηκτα συνδεδεμένες με τα καθήκοντα αυτά·
               
            
               
                  1.
               
               
                  αποφασίζει να άρει την ασυλία του Zdzisław Krasnodębski·
               
            
               
                  2.
               
               
                  αναθέτει στον Πρόεδρό του να διαβιβάσει αμελλητί την παρούσα απόφαση και την έκθεση της αρμόδιας επιτροπής του στην αρμόδια αρχή της Πολωνίας και στον Zdzisław Krasnodębski.
               
            
         (1)  Απόφαση του Δικαστηρίου, της 21ης Οκτωβρίου 2008, Marra κατά De Gregorio και Clemente, C-200/07 και C-201/07, ECLI:EU:C:2008:579· απόφαση του Δικαστηρίου, της 19ης Μαρτίου 2010, Gollnisch κατά Κοινοβουλίου, T-42/06, ECLI:EU:T:2010:102· απόφαση του Δικαστηρίου, της 6ης Σεπτεμβρίου 2011, Patriciello, C-163/10, ECLI:EU:C:2011:543· απόφαση του Δικαστηρίου, της 17ης Ιανουαρίου 2013, Gollnisch κατά Κοινοβουλίου, T-346/11 και T-347/11, ECLI:EU:T:2013:23· απόφαση του Δικαστηρίου, της 19ης Δεκεμβρίου 2019, Junqueras Vies, C-502/19, ECLI:EU:C:2019:1115.
      
         (2)  Απόφαση του Γενικού Δικαστηρίου, της 30ής Απριλίου 2019 στην υπόθεση Briois κατά Κοινοβουλίου, T-214/18 , ECLI:EU:T:2019:266.